Diari Oficial de la Generalitat Valenciana


Sumari del DOGV 5988, del 03-04-2009 (2009/3551)

Notificació de la resolució del recurs d'alçada, referència interna R-464/2008, a Someya El Azhari.
---------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/3551


Data del document
:   21-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-464/2008, a Someya El Azhari. [2009/3551]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Someya El Azhari, carrer José Mestre, núm. 1, 19ª (46993 València) la resolució del recurs d'alçada amb el número de referència interna R-464/08.  
Resolució  
Examinat el recurs d'alçada formulat per Someya El Azhari, contra la resolució denegatòria de renda bàsica d'emancipació (RBE 517), relativa a l'expedient núm. 257188/46/0000/2008.  
Antecedents de fet  
Primer. Someya El Azhari va presentar en l'Agència Valenciana de Lloguer de València, el dia 25 de gener de 2008, sol·licitud de concessió de la renda bàsica d'emancipació destinada al pagament de l'arrendament de l'habitatge siti a València, al carrer Alqueries de Bellver, número 25, porta 3.   
Segon. A la vista de l'expedient, el cap del Servei Territorial per mitjà d'un escrit de data 16 de maig de 2008 notifica l'audiència prèvia a la proposta de resolució denegatòria de renda bàsica d'emancipació.  
Tercer. En data 25 de juny de 2008 es notifica a la part interessada la resolució del cap del Servei Territorial de data 10 de juny de 2008 de denegació de renda bàsica d'emancipació.  
Quart. Contra l'esmentada resolució Someya El Azhari interposa recurs d'alçada, en data 28 de juliol de 2008, amb les al·legacions que consten en aquest i que es donen per reproduïdes en nom de la brevetat.   
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que estableix l'article 115.1 de la Llei 30/1992, de 26 de novembre, de RJAP i PAC, el termini per a la interposició del recurs d'alçada serà, si l'acte és exprés, d'un mes, termini que, d'acord amb l'article 48.2 de l'esmentada llei, es computa a partir de l'endemà del dia en què tinga lloc la notificació o la publicació de la resolució que es pretén recórrer. Transcorregut l'esmentat termini sense haver-se interposat el recurs, la resolució serà ferma.   
IV. Segons el que estableix l'article 47 de la Llei 30/1992, de 26 de novembre, de règim jurídic de les administracions públiques i del procediment administratiu comú, els termes i terminis establits en aquesta i altres lleis obliguen les autoritats i el personal al servei de les administracions públiques competents per a la tramitació dels assumptes, com també els interessats en aquests.  
V. En el cas que ens ocupa, revisada la documentació que consta en l'expedient, es comprova que la resolució impugnada va ser rebuda per l'interessat en data 25 de juny de 2008, segons consta en el justificant de recepció inclòs en l'expedient; així mateix, es comprova que el recurs d'alçada va ser interposat en data 28 de juliol de 2008, per la qual cosa s'incompleix el termini d'un mes establit en l'article 115.1 de l'esmentada Llei 30/1992 per a interposar el recurs d'alçada, el qual finalitzava el dia 26 de juliol de 2008, i per tant procedeix la inadmissió d'aquest recurs.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
No admetre el recurs d'alçada formulat per Someya El Azhari contra la Resolució del Servei Territorial d'Habitatge i Projectes Urbans de València, de data 10 de juny de 2008, la qual queda ferma.   
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Aministratiu de València, en el termini de dos mesos comptadors des de l'endemà a la notificació d'aquesta, segons el que disposen els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 21 d'octubre de 2008.- La directora general d'Habitatge i Projectes Urbans: M. Jesús Rodríguez Ortiz.